בס"ד

**מכרז להעסקת רכז מחלקת שירותי קבורה**

המועצה הדתית יבנה מודיעה על מכרז להעסקת רכז מחלקת שרותי קבורה

המועמדים, בעלי כשירות מתאימה, יפנו בכתב לועדת המכרזים, במועצה הדתית יבנה, לפי הכתובת: רחוב הלילך 6 יבנה, בצירוף תעודות ואישורים מתאימים.

המועצה הדתית תזמן את המועמדים לראיון, כמו כן יוזמן המועמד לראיון אצל רב העיר כדי לקבל אישור למועמדותו וכן למבחני התאמה ולמבחני בקיאות בהלכה, וכן לבדיקות רפואיות.

מועד תחילת העבודה יקבע על ידי המועצה הדתית יבנה.

השכר ותנאי ההעסקה יהיו בהתאם להסכם הקיבוצי לעובדי המועצות הדתיות מיום 4.12.75 ולחוקת העבודה לעובדי הרשויות המקומיות, כפי שיהיו מעת לעת. מתח הדרגות למשרה 7-9 בדירוג המינהלי.

המועמד שיבחר למשרה, יתחייב שלא לעבוד בכל עבודה אחרת אלא בהיתר מראש ובכתב מטעם המועצה הדתית.

היקף המשרה: 50%

על המועמד שיבחר יהיה אחראי על מתן שירות ועל ביצועם של ההליכים המנהלתיים שבתחום הקבורה ובתי העלמין במועצה הדתית.

**על המועמדים לעמוד בתנאי כשירות כדלקמן:**

1. 12 שנות לימוד
2. ידיעת השפה העברית
3. תודעת שירות גבוהה, רגישות, אדיבות, סובלניות ומיומנויות מחשב, לרבות שימוש בתוכנות אופיס.

**מטלות עיקריות:**

קבלת קהל

ביצוע מטלות משרדיות

מענה טלפוני ומענה לפניות.

קבלת כספים, הפקדתם ורישומם

עבודה שוטפת מול גורמים פנים ארגוניים וחוץ ארגוניים

אחריות על מלאי ציוד משרדי

מתן תמיכה וסיוע שוטף לעובדי המועצה בהתאם להוראת הממונה

תפעול המערכות הממוחשבות במחלקה

מתן מידע למשפחת הנפטר בהתאם לנדרש.

המועצה הדתית שומרת לעצמה לשנות את תנאי המכרז בכל עת, בהודעה שתובא לידיעת המועמדים זמן סביר מראש, או לבטל את המכרז לחלוטין בכל עת.

את הגשת המועמדויות יש להגיש עד ליום שלישי, ל' באב תשפ"ד 3.9.2024 בשעה 12.00. בצירוף קורות חיים וכן כל האישורים הנדרשים, במעטפה סגורה, במשרדי המועצה הדתית בימים א-ה בין השעות 13:00-08:00 שתכנס לתיבת המכרזים, על המעטפה יש לציין את שם מגיש המועמדות, את שם המכרז.

אין המועצה הדתית מתחייבת לבחור לתפקיד רכז מחלקה בבית העלמין את מי מן המועמדים או מועמד כלשהו.

הבחירה כפופה לאישור הרב הראשי ליבנה.

**בכבוד רב,**

**לוי איטח**

**ממונה**